દીવાળીના તહેવારોમાં લોકો પોતાના ડાયેટ ચાર્ટ ભૂલીને ડૉક્ટરની સલાહ અવગણીને જીભને વશ થઈ જતા હોય છે. આની અસર પછી શરીર પર દેખાય છે. ખાસ કરીને ડાયાબિટીસના દર્દીઓ માટે દિવાળી પર પોતાની જીભને વશમાં રાખવાનું કઠિન હોય છે. તેઓ આ દિવસોમાં મીઠાઈઓ વગેરે ખાઈ તો લેતા હોય છે પરંતુ પછી જ્યારે ડાયાબિટીસ વધી જાય ત્યારે ડૉક્ટરનો ઠપકો સાંભળવાથી લઈને ડાયાબિટીસની દવાનો હાઇ ડૉઝ લેવો પડે છે અને પછી ખોરાકમાં પણ નિયંત્રણ કરવું પડે છે. દિવાળી પર મીઠાઈ, ચોકલેટ અને ફરસાણ વગેરે ખાવ, પરંતુ તેના પર નિયંત્રણ રાખો તો તમારી તબિયત પણ સચવાશે અને તહેવારોમાં તમે આનંદ પણ માણી શકશો.